田弘
参考资料

1 2 3 4 5 6 7 8 9 10 11  罗新，叶炜著. . 北京市: 中华书局. 2016.5: 260–264、544–546. ISBN 978-7-101-11639-7 （中文（繁體））.  请检查|date=中的日期值 (帮助); 使用|accessdate=需要含有|url= (帮助)
↑  《周书·卷二十七·列传第十九》：田弘字广略，高平人也。少慷慨，志立功名，膂力过人，敢勇有谋略。魏永安中，陷于万俟丑奴。尔朱天光入关，弘自原州归顺，授都督。
1 2  《北史·卷六十五·列传第五十三》：田弘字广略，高平人也。少慷慨，有谋略。初陷万俟丑奴。尔朱天光入关，弘自原州归顺。及周文统众，弘求谒见，乃论时事，即处以爪牙之任。又以迎孝武功，封鹑阴县子。周文尝以所著铁甲赐弘，云：“天下若定，还将此甲示孤也。”累功赐姓纥干氏，授原州刺史。以弘勋望兼至，故以衣锦荣之。周文在同州，文武并集，乃谓之曰：“人人如弘尽心，天下岂不早定？”即授车骑大将军、仪同三司。
1 2 3 4 5 6 7 8  《文苑英华·卷九百五·职官十三·周柱国大将军纥干弘神道碑》：公讳弘，字广略，原州长城县人也。本姓田氏。虞宾在位，基于揖让之风；凤凰于飞，绍于亲贤之国。论其继世之功，则狄城有庙；序其移家之治，则长陵有碑。况复高庙上书，小车而对汉王；聊城祭鸟，长岳而驱燕将。
　　公以胎教之月，岁德在寅；载诞之辰，星精出昴。是以月中生树，童子知言，水上浮瓜，青衿不戏。既而受书黄石，意在王者之图；挥剑白猿，心存霸国之用。魏永安中，任子都督，翻原州城，受陇西王节度。于时洛邑乱离，当涂危逼。礼乐征伐，不出于天子；举贤诛暴，实在于强臣。太祖文皇帝始创霸功，初勤王室，秣马蒐乘，誓众太原。公仗剑辕门，粗谋当世。随何远至，实释汉帝之忧；许攸夜来即定曹王之业。永熙中，奉迎魏武帝入关，封鹑阴县开国子，邑五百户。太祖以自著铁甲赐公，云：“天下若定，还将此甲示寡人。”白水良剑，罢朝而赠陈宠；青骊善马，回军而赐李忠。并经舆服，足为连类。大统三年转帅都督，进爵为公。十四年授使持节、都督原州诸军事、原州刺史。仙人重返，更入桂阳之城；龙种复归，还寻白沙之路。公此衣锦，乡里荣之。侍从太祖，战河桥，复弘农，解华山围，平沙苑阵，必有元勋，常蒙别赏。太祖在同州，文武并集，号令云：“人人如纥干弘尽心，天下岂不早定。”即授车骑大将军、仪同三司。前魏元年转骠骑大将军、开府。祈连犹远，即受冠军之侯；沙漠未开，先置长平之府。梁信州刺史萧韶、宁州刺史谯淹等，犹处永安，称兵渔阳。公受命中军，迅流下濑，遂得朝发白帝，暮宿江陵，猿啸不惊，鸡鸣即定。西平反羌，本有渔阳之勇；凤州叛氐，又习仇池之气。公摧锋直上，白刃交前，万死一决，凶徒多溃。身被一百余箭，伤肉破骨者九疮。马被十槊。布布申上，朝廷壮焉。
　　葛屦纠纠，魏有去旧之歌，零露瀼瀼，周受惟新之命。乃进爵封雁门郡公，食邑通前二千七百户。保定元年授使持节都督岷州诸军事、岷州刺史。陇头流水，延望秦关；种上峨眉，犹通蜀道。公不发私书，不燃官烛，兽则相负渡江，虫则相衔出境。四年拜大将军，余官如故。卫青受诏，未入玉门之关；窥宪当官，犹在燕山之下。公之此授，差无惭德。浑王叛换，梗我西疆，宕羌首窜，藩篱携贰。公受脤于社，偏师远袭，扬旍龙涸，系马甘松。二十五王，靡旗乱辙；七十六栅，鹑奔雉窜。既蒙用命之赏，乃奉旋师之乐。天和二年，被使南征，带甲百万，轴舻千里，江源水起，海若乘流，舡官之城，登巢悬爨，吴兵习流，长驱战舰，风灰箭火，倏忽凌城。公以白羽麾军，朱丝度水，七十余日，始得解衣。朝廷以晋克夏阳，先通灭虢之政；秦开武遂，始问吞韩之谋。是以驰传追公，以为仁寿城主。齐将段孝先、斛律明月，出军定陇，以为宜阳之援。公背各水而面熊山，阵中军而疏行首，乘机一战，宜阳衔璧。增封五百户，进柱国大将军。司勋之册也。建德元年拜大司空，二年迁少保。姬朝三列，少保为前，炎正五官之城冬官为北。频烦宠命，是谓能贤。三年授使持节、都督襄、郢、昌、丰、唐、蔡六州诸军事，襄州刺史。江汉之间，不惊鸡犬，樊襄之下，更多冠盖。既而三湘辽远，时遭鵩入，五溪卑湿，或见鸢飞。旧疾增加，薨于州镇。天子画凌烟之阁，言念旧臣；出平乐之宫，实思贤傅。有诏赠某官，礼也。即以四年四月二十五日归葬于原州高平之镇山。属国玄甲，轻车介士，一依霍骠骑之礼，卫将军之葬，呜呼盛哉！
　　公入仕四十五年，身经一百六战。通中陷刃，疾甚曹参；刮骨傅药，事多关羽。而风神果勇，仪表沉雄，事亲无隐无犯。学不专经，略观书籍；兵无师古，自得纵横。青乌甲乙之占，白马星辰之变，九宫推步，三门起伏，天弧射法，太乙营图，并皆成诵在心，若指诸掌。虏青犊之兵，甚有秘计；烧乌巢之米，本无遗策。西零贼退，屈指可知；南郡兵回，插标而待。常愿执金鼓而问吴王，横雕戈而返齐地，有志不就，忠贞死焉。
　　世子恭等，孝惟纯深，居丧过礼。对其苫寝，则梓树寒生；闻其悲泣，则巢禽夜下。呜呼哀哉！乃为铭曰：
　　天齐水合，日观山连。兵强东楚，地远西燕。五卿咸正，三王并贤。灵龙理起。燧象还燃。自天之德，乃祖乃父。维岳降神，生申及甫。北门梁栋，西州云雨。勇慑燕城，名题汉柱。公始青衿，风神世载。猛兽不惊，家禽能对。剑学千门，书观六代。有竭忠贞，无遐敬爱。乃数军实，乃握兵符。浇沙成垒，聚石成图。风云顺逆，营阵孤虚。灵雨钲鸣，爟火飞孤。淮阴受册，车骑登坛。公为上将，有此同官。下江烧楚，上地吞韩。推功玉案，定策珠盘。天有三阶，公承其命。国有六卿，公从其政。台曜偕辉，槐庭重映。匡赞七德，谟猷八柄。腹满精神，心开明镜。伏波受脤，楼船推毂，东道未从，南征不复。饮丹有井，浇泉无菊。功存柳林，身在樠木木。移茵反葬，提柩山行。刍灵陇水，哀挽长城。山如北邙，树似东平。松门石起，碑字金生。眇眇山河，茕茕胤子。泣血徒步，夺菠千里。孝水先枯。悲云即起。世数存没，哀荣终始。
↑  《周书·卷二十七·列传第十九》：及太祖初统众，弘求谒见，乃论世事，深被引纳，即处以爪牙之任。又以迎魏孝武功，封鹑阴县子，邑五百户。太祖常以所著铁甲赐弘云：“天下若定，还将此甲示孤也。”大统三年，转帅都督，进爵为公。从太祖复弘农，战沙苑，解洛阳围，破河桥阵，弘功居多，累蒙殊赏，赐姓纥干氏。寻授原州刺史。以弘勋望兼至，故以衣锦荣之。太祖在同州，文武并集，乃谓之曰：“人人如弘尽心，天下岂不早定。”即授车骑大将军、仪同三司。魏废帝元年，加骠骑大将军、开府仪同三司。
1 2 3 4 5  《北史·卷六十五·列传第五十三》：魏废帝元年，加骠骑大将军、开府仪同三司。平蜀后，梁信州刺史萧韶等未从朝化，诏弘讨平之。又讨西平反羌及凤州叛氐等，并破之。每临阵，推锋直前，身被一百余箭，破骨者九，马被十矟。朝廷壮之。周孝闵践阼，进爵雁门郡公。保定元年，出为岷州刺史。弘虽武将，而动遵法式，百姓赖安之。三年，从随公杨忠伐齐，拜大将军。后进柱国大将军，历位大司空、少保、襄州总管。薨于州。子仁恭嗣。
↑  《周书·卷四十九·列传第四十一》：魏恭帝二年，蛮酋宜民王田兴彦、北荆州刺史梅季昌等相继款附。以兴彦、季昌并为开府仪同三司，加季昌洛州刺史，赐爵石台县公。其后巴西人谯淹扇动群蛮，以附于梁。蛮帅向镇侯、向白彪等应之。向五子王又攻陷信州。田乌度、田都唐等抄断江路。文子荣复据荆州之汶阳郡，自称仁州刺史。并邻州刺史蒲微亦举兵逆命。诏田弘、贺若敦、潘招、李迁哲讨破之。
↑  《北史·卷九十五·列传第八十三》：其后，巴西人谯淹扇动君蛮以附梁，蛮帅向镇侯、向白虎等应之；向五子王又攻陷信州；田乌度、田唐等抄断江路；文子荣复据荆州之汶阳郡，自称仁州刺史；并邻州刺史蒲微亦举兵逆命。诏田弘、贺若敦、潘招、李迁哲等讨破之。
↑  《周书·卷四十四·列传第三十六》：时信州为蛮酋向五子王等所围，弘又遣迁哲赴援。比至，信州已陷。五子王等闻迁哲至，狼狈遁走。迁哲入据白帝。贺若敦等复至，遂共追击五子王等，破之。
↑  《北史·卷六十六·列传第五十四》：仍给军仪鼓节，令与田弘同讨信州。时信州为蛮酋向五子王等所围，弘遣迁哲赴援。此至，信州已陷。五子王等闻迁哲至，狼狈遁走。迁哲入据白帝，贺若敦等复至，遂共追五子王等，破之。
↑  《周书·卷二十七·列传第十九》：平蜀之后，梁信州刺史萧韶等各据所部，未从朝化，诏弘讨平之。又讨西平叛羌及凤州叛氐等，并破之。弘每临阵，摧锋直前，身被一百余箭，破骨者九，马被十矟，朝廷壮之。信州群蛮反，又诏弘与贺若敦等平之。孝闵帝践阼，进爵雁门郡公，邑通前二千七百户。
↑  《周书校勘记·卷二十七·列传第十九·二五》：三年从随公杨忠伐齐拜大将军　纥干弘碑云：“四年，拜大将军。”
↑  《周书·卷二十七·列传第十九》：保定元年，出为岷州刺史。弘虽武将，而动遵法式，百姓颇安之。三年，从随公杨忠伐齐，拜大将军。明年，又从忠东伐。师还，乃旋所镇。吐谷浑寇西边，宕昌羌潜相应接，诏弘讨之，获其二十五王，拔其七十（二）〔六〕栅，遂破平之。
↑  《资治通鉴·卷一百六十九》：宕昌王梁弥定屡寇周边，周大将军田弘讨灭之，以其地置宕州。
↑  《周书·卷五·帝纪第五》：戊寅，陈湘州刺史华皎率众来附。遣襄州总管卫国公直率柱国绥德公陆通、大将军田弘、权景宣、元定等，将兵援之，因而南伐。
↑  《周书·卷十三·列传第五》：天和中，陈湘州刺史华皎举州来附。诏直督绥德公陆通、大将军田弘、权景宣、元定等兵赴援，与陈将淳于量、吴明彻等战于沌口。直军不利，元定遂没江南。直坐免官。
↑  《资治通鉴·卷一百七十》：华皎使者至长安；梁王亦上书言状，且乞师；周人议出师应之。司会崔猷曰：“前岁东征，死伤过半。比虽循抚，疮痍未复。今陈氏保境息民，共敦邻好，岂可利其土地，纳其叛臣，违盟约之信，兴无名之师乎！”晋公护不从。闰六月，戊寅，遣襄州总管卫公直督柱国陆通、大将军田弘、权景宣、元定等将兵助之。
↑  《周书·卷五·帝纪第五》：丁卯，以大将军张掖公王杰、谭国公会、雁门公田弘、魏国公李晖等并为柱国。
↑  《北史·卷十·周本纪下第十》：丁卯，以大将军王杰、谭公会、雁门公田弘、魏公李晖等并为柱国。
↑  《周书·卷五·帝纪第五》：陈国公纯、雁门公田弘率师取齐宜阳等九城。
↑  《北齐书·卷十七·列传第九》：是月，周遣其柱国纥干广略围宜阳。光率步骑五万赴之，大战于城下，乃取周建安等四戍，捕虏千余人而还。
↑  《北史·卷五十四·列传第四十二》：周遣其柱国纥干广略围宜阳，光率步骑五万赴之，战于城下。取周建安等四戍，捕千余人而还。
↑  《周书·卷二十七·列传第十九》：天和二年，陈湘州刺史华皎来附，弘从卫公直赴援。与陈人战，不利，仍以弘为江陵总管。及陈将吴明彻来寇，弘与梁主萧岿退保（总）〔纪〕南，令副总管高琳拒守，明彻退，乃还江陵。寻以弘为仁寿城主，以逼宜阳。齐将段孝先、斛律明月出军定陇以为宜阳援，弘与陈公纯破之，遂拔宜阳等九城。以功增邑五百户，进位柱国大将军。
↑  《周书·卷五·帝纪第五》：乙巳，以柱国、雁门公田弘为大司空，大将军、徐国公若干凤为柱国。
↑  《北史·卷十·周本纪下第十》：乙巳，以柱国田弘为大司空，大将军若干凤為柱国。
↑  《资治通鉴·-卷一百七十一》：乙巳，周以柱国田弘为大司空。
↑  《周书·卷二十七·列传第十九》：建德二年，拜大司空，迁少保。三年，出为总管襄郢昌丰唐蔡六州诸军事、襄州刺史。薨于州。
↑  《周书·卷二十七·列传第十九》：大象末，位至柱国、小司马。朝廷又追录弘勋，进恭爵观国公。
↑  谭秋含, , 《许昌学院学报》 (第06期), 2022年, (第06期): 6–17
↑  刘文 编著. . 西安市: 陕西新华出版传媒集团 三秦出版社. 2018-1: 12–14. ISBN 9787551817059 （中文（繁體））.  请检查|date=中的日期值 (帮助); 使用|accessdate=需要含有|url= (帮助)